|  |
| --- |
| http://192.168.0.151/images/DocFlow/Emblem.jpg **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՊԱՆ ՀԱՄԱՅՆՔԻ ՂԵԿԱՎԱՐ գիծ**  Հայաստանի Հանրապետության Սյունիքի մարզի Կապան համայնք  ՀՀ, Սյունիքի մարզ, ք. Կապան, +374-285-42036, 060521818, kapan.syuniq@mta.gov.am |

**Ո Ր Ո Շ ՈՒ Մ**

18 հուլիսի 2018 թվականի   N 581-Ա

**ՀՀ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՃԱԿԱՏԵՆ ԲՆԱԿԱՎԱՅՐՈՒՄ ՇՏԱԲԱՅԻՆ ՈՒՍՈՒՄՆԱՎԱՐԺՈՒԹՅԱՆ ԱՆՑԿԱՑՄԱՆ ՄԱՍԻՆ**

Ի կատարումն Սյունիքի մարզի արտակարգ իրավիճակներում  բնակչության պաշտպանության  և քաղաքացիական պաշտպանության   համակարգերի նախապատրաստման 2018թ. հիմնական միջոցառումների պլանի, 2018   օգոստոսի 3-ին Ճակատեն  բնակավայրում անց է կացվելու շտաբային ուսումնավարժություն  <<Բնակչության  պաշտպանությանն  ուղղված  միջոցառումների  կազմակերպումը  խոշոր անտառային   հրդեհների  դեպքում>> թեմայով: ՈՒսումնավարժության կազմակերպման և արդյունավետ անցկացման նպատակով` ***ո ր ո շ ու մ եմ.***

1. ՈՒսումնավարժության ղեկավարման շտաբի պետ նշանակել Կապանի համայնքապետարանի գյուղատնտեսության և հողօգտագործման բաժնի գլխավոր մասնագետ Անուշավան Հարությունյանին:

2. ՈՒսումնավարժությունում ընդգրկել՝ համայնքապետարանի  ղեկավար կազմին, համայնքապետարանի աշխատակազմին, Ճակատեն բնակավայրի ներկայացուցիչներին   և   կազմավորումների  հրամանատարներին:

3. Հաստատել ուսումնավարժության նախապատրաստման օրացուցային պլանը և ապահովել պլանով նշված միջոցառումների սահմանված ժամկետում կատարումը:

**ՀԱՄԱՅՆՔԻ ՂԵԿԱՎԱՐԻ**

**ՊԱՇՏՈՆԱԿԱՏԱՐ                      ՆԱՐԵԿ ՂԱՀՐԱՄԱՆՅԱՆ**

2018թ. հուլիսի 18  
ք. Կապան